Je Wachiers de La Baume, chevaliers, fais savoir à touz ces qui verront ces presantes lattres que je suis hons lige à la noble dame Lore, fame çay en arriers le noble baron Jeham, comte de Bourgoigne et signour de Salins, et tien de luy ma maison de Nance et demy l’estant de Nance et le pourpris de ladite maison; et de ces choses suis je antrez en son homage lige, sauve la feauté mons. Willame de La Baume, mon frere. En tesmoignaige de ceste chose, à ma priere et à ma requeste, li honoraubles homes, religious et honestes Pierres, priour de Lons, et Willermes, diens de Lons, ont mis lour seaux pendans en ces lettres... Ce fut fait le mecredi après la nativité Nostre Dame, l’an Nostre Signour qui corroit per mil CC septante et quatre.